सिद्धार्थनगर जिले के इटवा एरिया के कटया गांव का सुरेश कुमार ट्रक चलाता था. 13 अगस्त की रात पटना से 10 सरिया लादकर वह नौतनवां जा रहा था. 14 अगस्त की सुबह टहलने निकले लोगों ने झाडि़यों के किनारे डेडबॉडी देखकर पुलिस को सूचना दी. सिर में रॉड से मारकर ड्राइवर की हत्या की गई थी. सरिया लेकर नौतनवां आ रहे ट्रक ड्राइवर ने देवरिया पहुंचकर पत्नी से बात की थी. पत्नी से कहा था कि वह जल्द घर पहुंचा जाएगा. जाम में फंसने की बात बताई. इसके बाद उसका मोबाइल आफ हो गया. पुलिस की जांच में सामने आया कि रास्ते में सवार हुए बदमाशों ने ड्राइवर को ठिकाने लगाकर ट्रक लूट लिया. पुलिस की चार अलग-अलग टीमों को पर्दाफाश के लिए जुट गई.